stanford-oval/wikipedia huggingface dataset:
קבוצת שכולו טוב
פעילויות הקבוצה > מפעלים משלבים

במסגרת תחום המפעלים פועלים שמונה מפעלים משלבים המהווים מסגרת תעסוקתית שיקומית בתחום הייצור. המפעלים ממוקמים בחיפה, נתניה, ראש העין, באקה אל-גרבייה, טייבה, ראשון לציון, לוד ובאר שבע ומערך ההפצה שלהם מגיע לרחבי ישראל. בין השאר, המפעלים מייצרים: שוקולדים, סבונים, נרות מיוחדים, מוצרי נייר ממוחזר, מארזי ממתקים מעוצבים ומתנות. חלק מן המוצרים מיוצרים בשיתוף פעולה עם יזמים ומעצבים פרטיים.
פעילויות הקבוצה > ערכותי

תחום זה מהווה את אחד מערוצי ההפצה המרכזיים של המפעלים, והוא כולל רשת עמדות מכירה של מתנות ערכיות ואיכותיות. הרשת מהווה בסיס להכשרה ואימון בסוגי תמיכה משתנים, בדגש על קידום מיומנויות תקשורת ויחסי אנוש דרך התמחות בעולם הקמעונאי.
פעילויות הקבוצה > קפה טוב

"קפה טוב" היא רשת בתי קפה הפועלים בקהילה, המאפשרים תהליך של קידום אישי ומקצועי באמצעות התנסות מעשית בעולם התעסוקה, במטרה להוות גשר לתעסוקה בשוק החופשי.
פעילויות הקבוצה > סיפור חוזר

"סיפור חוזר" הוא מיזם חברתי סביבתי המאפשר הזדמנויות תעסוקתיות דרך מכירת ספרים יד שנייה.
פעילויות הקבוצה > משחק חוזר

"משחק חוזר" הוא מיזם חברתי סביבתי העוסק במיחזור, השמשה ומכירת משחקי קופסה יד שנייה בדוכני מכירה ייעודיים עם דגש סביבתי וחברתי.
פעילויות הקבוצה > Good סטייל

תחום זה עוסק בהכשרה תעסוקתית בתחום הטיפוח והסטיילינג, ובהעלאת תחום זה למודעות, כחלק מההשתלבות התעסוקתית והחברתית בקהילה.
פעילויות הקבוצה > תרבות, בילוי ופנאי

"יאללה מבלים אחרת", "מבלים פלוס" ו"סווא" הן תוכניות של הקבוצה המבטאות תפיסה חדשה יחסית בתחום תרבות הפנאי והחברה לאוכלוסייה הזכאית לסל שיקום. השירות קיים משנת 2003, מתפרש על פני יישובים רבים וניתן לאלפי משתתפים במגזרים השונים ברחבי ישראל. התוכניות פועלות לקיום מפגשים חברתיים מגוונים, לאנשים המתמודדים עם מגבלה נפשית, על מנת להגביר עצמאות חברתית, עשייה מהנה ומשמעותית בשעות הפנאי, השתלבות ומעורבות מלאים בקהילה וחוויה חברתית חיובית באופן נורמטיבי.
פעילויות הקבוצה > הקונדיטוריה

מתחם של 500 מ"ר במפרץ חיפה הכולל מרכז מבקרים, סדנאות וחנות לממכר מאפים ועוגיות בעבודת יד. 180 מתמודדי נפש פועלים במתחם כחלק משיקום תעסוקתי של עמותת "שכולו טוב". המתחם תוכנן על ידי משרד האדריכלים דובינסקי והוא מורכב מחלל עבודה, חלל לקיום סדנאות וחנות לממכר מאפים ועוגיות.
פעילויות הקבוצה > שירותי תעסוקה נתמכת

מודל התעסוקה הנתמכת בשיקום הפסיכיאטרי הוא מודל מבוסס ראיות שתכליתו לסייע למתמודדים למצוא ולהשתלב באופן מיטבי בעבודות בשוק החופשי. באמצעות מודל זה, ותוך שימוש במודל היחידה המשלבת אשר פותח בקבוצה, לקוחות הקבוצה מקבלים סיוע רציף בתהליך חיפוש ומציאת עבודה בשוק החופשי.
עקרונות הפעילות

נורמטיביות. סביבת עבודה נורמטיבית ככל האפשר במסגרתה לומדים המתמודדים הרגלי עבודה, מיומנויות וכללי התנהגות.
הגדרת והשגת מטרות חיים אישיות. יצירת תהליך שיוביל אל היעד התעסוקתי הרצוי: בחירה- השגה- שמירה, כולל ליווי ושילוב בתעסוקה בשוק החופשי.
עמידה בעקרונות השיקום וההחלמה בבריאות הנפש. שיקום תעסוקתי וחברתי המתבסס על עקרונות ההחלמה - תקווה, זהות חיובית, משמעות ואחריות.
שיתוף. האדם במרכז, מכוון ומוביל את תהליך השינוי של עצמו.
אפשרויות בחירה. מקסום אפשרויות הבחירה, בהתאם לרצונו וצרכיו של כל אדם.
כל התחומים התעסוקתיים של הקבוצה פועלים על פי מודל היחידה המשלבת, מודל מקצועי שפותח בקבוצה ונועד לסייע למתמודדים להתנייד באופן מיטבי ברצף התעסוקתי תוך תמיכה וליווי קבועים. המודל מציע טווח רחב של אפשרויות תעסוקה, אימון והכשרה המתקיימות במקביל, לבחירת המתמודד על פי רצונו, בליווי מקצועי. כל זאת, במטרה לסייע לו להשתלב בהצלחה בעבודה המתאימה לו בשוק החופשי ולהתמיד בה לאורך זמן.
עקרונות הפעילות > צרכנות חברתית בקבוצה

הקבוצה מעודדת צרכנות חברתית באמצעות שיווק ומכירת מתנות המיוצרות על ידי המתמודדים כחלק מתהליכי השיקום וההחלמה שלהם. בין לקוחות הקבוצה ניתן למנות את בנק מזרחי, פלאפון, האוניברסיטה הפתוחה, HP וחברת אואזיס. הקבוצה מתאימה את מוצריה לדרישות הייחודיות של כל לקוח.
עקרונות הפעילות > מחקר ופיתוח בקבוצה

הקבוצה משקיעה במחקר יישומי שמטרתו לשפר באופן מתמיד ושיטתי את שירותי השיקום שהקבוצה מספקת, ומתוך כוונה לחזק את הידע ויישום מבוסס ראיות של תוכניות לקידום השיקום, ההחלמה וההשתלבות החברתית של אנשים עם מוגבלויות על רקע נפשי באופן כללי. במסגרת פעילות יחידת המחקר והפיתוח מתקיימת, בין השאר, הערכה תוך-ארגונית אשר בוחנת את יעילות שירותי השיקום הניתנים בקבוצה, מתקיים שיתוף פעולה מחקרי עם חוקרים מישראל ומחוצה לו, מופק ומופץ גיליון חודשי הכולל ידע עדכני ומבוסס ראיות בתחום השיקום הפסיכיאטרי וזרקור חודשי על נושא מרכזי בתחום השיקום. בנוסף, יחידת המו"פ עורכת התמחות במחקר לזכאי סל שיקום, בעלי השכלה אקדמית, אשר מבקשים להשתלב כעוזרי מחקר ועוזרי הוראה במוסדות אקדמיים בישראל. המחקר בקבוצה נערך בהתאם להנחיות האגף לשירותי בריאות הנפש במשרד הבריאות ובקו אחד עם הקריטריונים המחקריים הקפדניים ביותר.
פרסים

ב-2020 זכתה העמותה בפרס זוסמן-ג'וינט למצוינות בתחום השירותים החברתיים בישראל בקטגוריית "מודלים חדשניים למתן שירותים חברתיים במציאות משתנה".
ביקורת

בנובמבר 2016, תחקיר עיתונאי שערך המגזין המקוון "שיחה מקומית" חשף עדויות של מתמודדים אודות תנאי עבודה לא הולמים והשתקה של תלונות.
עובדי מסגרות שיקום תעסוקתי אינם נחשבים לעובדים מן המניין: במפעלים מוגנים לא קיימים יחסי עובד–מעביד, העובדים לא מורשים להתאגד והם אינם זכאים לשכר מינימום. בעבור עבודתם, מקבלים המתמודדים דמי-שיקום הנעים בין 2.5 ל-18 ש"ח לשעה.
הערות שוליים

↑  מתוק ומלוח עבור פגועי נפש ובעלי מוגבלות, באתר ynet, 10 בינואר 2019
↑  הכירו: הזוכים בפרס זוסמן-ג'וינט 2020 באתר הג'וינט, 22 באוקטובר 2020
1 2  מיכל בסן, "מה אתה כל כך מרוצה. אני יודע מה אתה. אתה סכיזופרן", באתר שיחה מקומית, ‏4 בנובמבר 2016
פעילויות פנאי, תרבות וחברה במסגרת הקבוצה
שוקולד במפעל בוטיק לייצור שוקולד "קורינט"
דוכן של ערכותיי בקניון בצפון ישראל
"קפה טוב", אחד ממותגי רשת החנויות של הקבוצה
עמדת מכירה של "סיפור חוזר"
עמדת מכירה של "משחק חוזר"
לנה פיליפסון

| --- | --- |

 לידה:  19 בינואר 1966 (בת 58) Vetlanda, שוודיה 
 מוקד פעילות:  שוודיה 
 תקופת הפעילות:  מ-1982 
 סוגה:  מוזיקת פופ, מוזיקת שלאגר 
 שפה מועדפת:  שוודית, אנגלית 
 כלי נגינה:  פסנתר 
 חברת תקליטים:  סוני BMG 
 בן או בת זוג:  Måns Herngren (14 במרץ 1993–2002) Per Holknekt 
 פרסים והוקרה:  מלגת דיקאל קרמלו (2004)  Årets smålänning (1989)  ליטריס אט ארטיבוס (2021)  בפסקה זו רשומה אחת נוספת שטרם תורגמה 
 www.lenaphilipsson.se
 פרופיל ב-IMDb
 
לנה פיליפסון (בשוודית: Lena Philipsson; נולדה ב-19 בינואר 1966) היא זמרת ומנחת טלוויזיה שוודית.
ביוגרפיה

פיליפסון נחשפה בשנת 1982, בתוכנית השוודית "פנים חדשות" (New Faces). ב-1984 הוציאה את הסינגל הראשון שלה, Boy/You Open My Eyes. בשנת 1985 השתתפה לראשונה בתחרות המלודיפסטיבלן (קדם האירוויזיון השוודי) עם השיר Kärleken är evig ("האהבה היא נצחית") והגיעה למקום השני. לאחר שנה ניסתה שוב את מזלה בקדם עם השיר Dansa i neon ("ריקוד בנאון") איתו הגיעה למקום החמישי בלבד. בשנת 1988 ניסתה בפעם השלישית ברציפות להגיע לאירוויזיון והתמודדה שוב בקדם השוודי עם השיר Om igen ("עוד הפעם"), למגינת לבה הגיעה שוב רק למקום השני. לנה הוציאה עשרות להיטים עד שנת 1997, אז לקחה הפסקה מפעילות מוזיקלית.
בשנת 2004 שבה לבמת המלודיפסטיבלן עם השיר Det gör ont ("זה כואב") שנכתב עבורה על ידי תומאס אריקסון (Thomas Eriksson), וזכתה במקום הראשון. היא ייצגה את שוודיה בתחרות האירוויזיון ה-49 שנערכה באיסטנבול, טורקיה, כשהיא מבצעת את השיר באנגלית. הופעתה עוררה שערורייה-זוטא במולדתה, בשל הרמיזות המיניות שבשפת הגוף שלה (ובכלל זאת, "משחק" עם המיקרופון בדומה לסטיבן טיילר מאירוסמית'). היא הגיעה למקום החמישי במשותף עם נציגת קפריסין, עם 170 נקודות (אירלנד, פינלנד, דנמרק ונורווגיה העניקו לשיר 12 נקודות).
בהמשך להצלחת השיר בתחרות הוציאה לנה אלבום בשם "Det gör ont en stund på natten men inget på dan" שהגיע לאלבום זהב לאחר תשעה ימים בלבד. בשנת 2005 הוציאה אלבום חדש בשם Jag ångrar ingenting. יום לאחר הוצאת האלבום לחנויות הוא מכר מעל ל-30,000 עותקים. בשנת 2006 הנחתה את תחרות המלודיפסטיבלן. בשנת 2007 הוציאה אוסף חדש, המאגד 19 להיטים. בשנת 2008 חברה שוב לתומאס אריקסון (אשר מוכר בשוודיה בכינוי Orup) והוציאה עמו אלבום חדש שכל שיריו הם דואטים בין שניהם.
בשנת 2021 הנחתה את תחרות המלודיפסטיבלן. ב-2024 חברה לפר גסלה כסולנית הצמד רוקסט.
דיסקוגרפיה > אלבומים ואוספים

1986 - Kärleken är evig
1987 - Boy
1987 - Dansa i neon
1988 - Talking in Your Sleep
1989 - My Name
1991 - A Woman's Gotta Do What a Woman's Gotta Do
1993 - Fantasy
1995 - Lena Philipsson
1997 - Bästa vänner
1998 - Hennes bästa
2001 - Lena Philipsson Collection 1984-2001
2004 - Det gör ont en stund på natten men inget på dan
2005 - Jag ångrar ingenting
2006 - Lena 20 år
2008 - Lena and Orup: Dubbel
דיסקוגרפיה > סינגלים

Boy/You Open My Eyes (1984)
Kärleken är evig/Om Kärleken Är Blind (1986)
Åh Amadeus (1986)
Jag Känner (Ti Sento) (1986)
Dansa i neon (1987)
Cheerio / Det Går Väl An (1987)
Saknar Dig Innan Du Går (1987)
Den Ende (1987)
Klinga Mina Klockor/med Benny Andersson & Önskekören (1987)
I'm A Fool/Teach Me Tiger (1987)
Om Igen/Vem Skall Sova Över (1988)
Talking in Your Sleep (1988)
I Varje Spegel/Ain't It Just The Way (1988)
Tänd Ett Ljus/What Can I Do? (1989)
Standing In My Rain/Blue Jeans (1989)
Why (Så Lätt Kommer Du Inte Undan) (1989)
What Can I Do (1990)
The Escape (1991)
006/Hard To Be A Lover (1991)
The Preacher (1991)
Are You In Or Are You Out (1991)
Fantasy (1993)
Give Me Your Love (1993)
Baby Baby Love (1993)
Månsken I Augusti (1994)
Kärlek Kommer Med Sommar/Vila Hos Mig (1995)
Stjärnorna (1995)
Moder Swea/Underbar (1995)
Bästa vänner (1997)
Tänk Om Jag Aldrig Mer (1997)
I Believe In Miracles (2000) (radio)
Fly Me Over The Rainbow (2001) (radio)
Spell Of Love/Lady Star (2001)
Det Gör Ont (2004)
Delirium (2004)
Lena Anthem (2004)
På Gatan Där Jag Bor (2005)
Unga Pojkar & Äldre Män (2005)
Han Jobbar I Affär (2005)
הערות שוליים

↑  Discogs
↑  Roxette frontman reveals replacement for Marie Fredriksson amid major announcement, 7NEWS, ‏2024-05-03 (באנגלית)
| --- | --- |
בקרת זהויות :  GND: 135363462  ISNI: 0000 0001 2963 1656  MusicBrainz: fba3e876-68f1-4a1f-99d9-c604480202ba  SUDOC: 265124298  VIAF: 185149196538874792223   WorldCat (עם VIAF): 185149196538874792223 
פיליפסון בהופעה בשנת 2004
דמה סטויאי

דמה סטויאי (במרכז התמונה), כשגריר הונגריה, מלווה בפקידים בכירים גרמנים, בעת ביקור אצל היטלר בשנת 1940
דֶמֶה סטויאי (בהונגרית: Sztójay Döme; נולד בשם דמטר או דימיטריה סטויאקוביץ', Demeter Sztojakovics,
‏5 בינואר 1883 – 22 באוגוסט 1946) היה איש מודיעין, דיפלומט ופוליטיקאי ימני קיצוני הונגרי, ממוצא סרבי-גרמני, ראש ממשלתה של הונגריה ושר החוץ שלה בין 22 במרץ 1944 ל-29 באוגוסט 1944. ידוע כנאמן וקרוב בדעותיו למדיניותו של אדולף היטלר. הוא נכפה על מיקלוש הורטי כראש ממשלה לאחר פלישת הצבא הגרמני להונגריה ב-19 במרץ 1944. בזמן ממשלתו אורגנה ההחרפה ללא תקדים של הרדיפות נגד היהודים ההונגרים, יושמה המדיניות של נישול, ריכוז בגטאות ואחר כך הגירושים ההמוניים למחנות ההשמדה בפולין שהביאו לשיא של שואת יהודי הונגריה.
אחרי תום המלחמה נשפט בגין פשעיו על ידי "בית משפט העממי ההונגרי" והוצא להורג.
תחילת דרכו - ממייסדי חיל המודיעין ההונגרי

סטויאי נולד בעיר ורשאץ בחלק הסרבי של חבל באנאט, אז חלק מאוסטריה-הונגריה, למשפחה מעורבת ממוצא סרבי-גרמני. אביו נקרא כמוהו דמטריה סטויאקוביץ' ואמו – לודמילה קיסטל (Küstel). הוא התחיל בהדרגה קריירה כאיש מודיעין בצבא האוסטרי-הונגרי. אחרי מלחמת העולם הראשונה המשיך לשרת כקצין בחיל המודיעין המתהווה של המדינה ההונגרית החדשה תחת ממשלו של הרוזן מיהאי קארואי. כנושא דרגת מאיור (רב-סרן) פיקד על מחלק המודיעין מס' 1. המשיך בעבודתו גם בעת שלטון רפובליקת המועצות ההונגרית של בלה קון ובהמשך עבר לשורות הצבא הלאומי האנטי-מהפכני בהנהגת מיקלוש הורטי כראש אחד מחלקי המודיעין בדרגת קולונל. מאוחר יותר הועלה לדרגת גנרל ובשנת 1925 התמנה לנספח צבאי בברלין ושירת שם בתפקיד זה עד שנת 1933. בינתיים בשנת 1927 שינה את שם משפחתו לשם ההונגרי "סטויאי". לאחר מכן שירת במשרד ההגנה ההונגרי עד לשנת 1935, ואז מונה לשגריר בברלין, תפקיד שהחזיק בו עד למינויו לראש ממשלת הונגריה.
כשגריר דגל בצייתנות בקו המדיני של הרייך השלישי, ולכן בשנת 1941 ראש ממשלת הונגריה, הרוזן פאל טלקי, כינה אותו "נאצי".
ראש ממשלה נאמן להיטלר

הונגריה תמכה בצד של גרמניה במלחמת העולם השנייה ואף השתתפה באופן פעיל בלחימה כנגד ברית המועצות, אך משהתהפך הגלגל, בשנת 1943 לאחר קרב סטלינגרד וקרב קורסק היה ברור למנהיגי הונגריה, ובראשם העוצר ההונגרי מיקלוש הורטי כי עליהם להתנתק מן הברית עם משטרו של היטלר. מאות אלפי חיילים הונגרים נהרגו בשדות הקרב בברית המועצות, והם הבינו כי האינטרס ההונגרי מחייב הצטרפות לצידן של בעלות הברית. הורטי וראש ממשלתו מיקלוש קאלאי החלו במגעים עם בעלות הברית, כאשר במקביל הלכו כוחות ברית המועצות והתקרבו לגבולותיה של הונגריה.
ב-19 במרץ 1944 החליט היטלר לשים סוף להיסוסיה של הונגריה. הוא הודיע להורטי על כיבושה של ארצו. חיילים גרמנים נכנסו לשטחה של הונגריה, וקאלאי הוחלף בסטויאי שנחשב על ידי הגרמנים כנאמן למטרותיהם.
בהתחלה גרמניה תמכה במועמדותו של פרו-נאצי אחר, בלה אימרדי, אך הורטי העדיף על פניו את סטויאי, מתוך תקווה שכאיש צבא יתחשב יותר באינטרסים של הונגריה.
הורטי איבד את כל סמכויותיו בפועל, אם כי המשיך להחזיק בתפקידיו באופן רשמי. סטויאי היה חופשי לנהל את המדיניות לפי ראות עיניו. בפועל ניהל את הונגריה מיופה הכח הגרמני, ד"ר אדמונד וזנמאייר.
ממשלתו של סטויאי, שכללה גם פרו-נאצים נוספים, לרבות אימרדי ואנדור יארוש, החזירה את הונגריה לנאמנות המוחלטת לגרמניה, גייסה חיילים לסיוע לגרמנים במלחמתם בברית המועצות, התירה את פעילותה של מפלגת צלב החץ הימנית קיצונית של פרנץ סלשי, אסרה על פעילות האיגודים המקצועיים, ודיכאה את מפלגות השמאל הדמוקרטי. עיקר חשיבותה ההיסטורית של ממשלת סטויאי נובעת מהיותה הכלי שאיפשר את שואת יהדות הונגריה. תחת שלטון ממשלה זו, ולפי הוראות הגרמנים, נשלחו בין אפריל 1944 ליולי 1944 יהודי ערי הונגריה (פרט לבודפשט) לגטאות ונשלחו לאושוויץ להשמדה. כ-450,000 יהודים גורשו, ורובם נרצחו באושוויץ.
תחת לחצים של גורמים בינלאומיים הורה הורטי בתחילת יולי 1944 על סיום הגירושים. ב-29 באוגוסט 1944 התפטר סטויאי מתפקידו מסיבות בריאות. ב-15 באוקטובר 1944 הדיחו הגרמנים את הורטי, אך לא מינו במקומו את סטויאי, כי אם את פרנץ סלשי, מנהיג מפלגת צלב החץ. לאחר התבוסה הנאצית נתפס סטויאי, והועמד לדין על פשעי מלחמה ופשעים נגד האנושות. הוא הוצא להורג ב-1946.
לקריאה נוספת

A magyar Quisling kórmány - Sztójay Döme és társai a Népbírósság elõtt
Párhuzamos Archivum,Budapest 2004
(ממשלת הקוויזלינגים ההונגרים - דמה סטויאי וחבריו בפני בית המשפט העממי, בעריכת ל. קרשאי ויודית מולנאר, הוצאת פרהוזמוש ארכיבום, בודפשט 2004 )
קניסטר הודג'ס הבן

קניסטר הודג'ס הבן (באנגלית: Kaneaster Hodges Jr.‏; 20 באוגוסט 1938 – 23 במרץ 2022) היה פוליטיקאי אמריקאי שכיהן כחבר הסנאט של ארצות הברית מארקנסו בשנים 1977 עד 1979. הודג'ס מונה לסנאט כדי למלא את שארית כהונתו של הסנאטור ג'ון ל. מקללן לאחר מותו ב-1977.
ביוגרפיה > ראשית חייו

הודג'ס נולד ב-20 באוגוסט 1938 בניופורט, ארקנסו, והיה השני מבין שישה בנים של קניסטר הודג'ס האב והארייט מוריסון הודג'ס.  הוא סיים את בית הספר התיכון ניופורט בשנת 1956, והשיג את דרגת ה-Eagle Scout, הישג שנחשב לאחד הגאוות הגדולות ביותר שלו.
הוא למד באוניברסיטת פרינסטון, סיים בהצטיינות את לימודיו ב-1960 עם תואר AB בדת לאחר שהשלים תזה  שכותרתה "ג'ורג' ברנאנוס: נביא של המאה העשרים".  מאוחר יותר באותה שנה, ב-26 ביוני, התחתן עם רות לינדלי ויליאמס, איתה למד בתיכון. נולדו להם שני ילדים, קניסטר הודג'ס השלישי והארייט לינדלי הודג'ס. השניים עברו לדאלאס, טקסס והודג'ס למד בבית הספר לתאולוגיה של פרקינס באוניברסיטת סאות'רן מתודיסט, וסיים את לימודיו בהצטיינות ב-1963. הוא השתתף בתנועת הסטודנטים המתודיסטית, ושימש כנשיא הלאומי של התנועה, במסגרתה נסע ברחבי המדינה לתמיכה בזכויות האזרח.
הודג'ס ואשתו עברו למסצ'וסטס ב-1963, שם שימש ככומר בשתי כנסיות: כנסיית Acushnet Wesley Methodist וכנסיית Long Plain United Methodist. במקביל, הוא נסע באופן יומיומי לאוניברסיטת בוסטון, שם השלים תואר שני נוסף בייעוץ פסטורלי. בשנת 1964 עברו לניו יורק, שם שימש הודג'ס כמתמחה בכמורה במוסד הכליאה רייקרז איילנד.
הודג'ס עבר לפאייטוויל, ארקנסו כדי ללמוד בבית הספר למשפטים של אוניברסיטת ארקנסו. במהלך לימודיו מונה לעורך הראשי של כתב העת המשפטי של האוניברסיטה, Arkansas Law Review. לאחר שסיים את לימודיו בשנת 1967, הצטרף למשרד המשפחתי Hodges, Hodges, and Hodges, שבו עבדו גם אביו ואחיו.
ביוגרפיה > משפטים וקריירה פוליטית

במהלך הקריירה שלו, בנוסף לעיסוקו בעריכת דין, הודג'ס היה גם חקלאי, מטיף מתודיסטי שאינו מוסמך, וכומר בבתי חולים ובבתי כלא. הוא שימש כעורך דין העיר ניופורט וכסגן התובע המחוזי של מחוז ג'קסון, ארקנסו, בין השנים 1967 ל-1974.
הודג'ס עבד בקמפיין של הסנאטור המכהן ג'ון ל. מקללן בבחירות לסנאט בשנת 1972. מקללן ניצח את דייוויד פריור בבחירות המקדימות הדמוקרטיות, ובהמשך זכה גם בבחירות הכלליות. בשנת 1974 הודג'ס תיאם את קמפיין הבחירות המוצלח של פריור לתפקיד מושל ארקנסו באזור המזרחי של המדינה.
בשנת 1975 שימש הודג'ס כמזכיר לענייני חקיקה של המושל דייוויד פריור. בין השנים 1974 ל-1976 היה יושב ראש ועדת המורשת הטבעית של ארקנסו, ובין השנים 1976 ל-1977 היה חבר בוועדה למשחקים ודיג של ארקנסו.
בשנת 1977 נפטר הסנאטור ג'ון ל. מקללן במהלך כהונתו. המושל דייוויד פריור מינה את הודג'ס לכהן בתפקיד למשך שארית כהונתו של מקללן. תקופת כהונתו בסנאט התאפיינה בעיקר בעמדותיו בעד אמנות תעלת פנמה ונגד מתן זיכויי מס על שכר לימוד להורי תלמידים בבתי ספר פרטיים. הודג'ס סיים את כהונתו בשנת 1979, ובמקומו נכנס לסנאט המושל פריור, שניצח בבחירות של 1978 לכהונה מלאה.
ביוגרפיה > אחרית חייו

לאחר סיום כהונתו בסנאט, חזר הודג'ס לניופורט והחל לעסוק במספר מיזמים עסקיים, כולל פיתוח נדל"ן בארקנסו ובמדינות סמוכות. הוא היה פעיל גם במספר יוזמות אזרחיות וצדקה, בהן התזמורת הסימפונית של ארקנסו, קרן שימור הטבע של ארקנסו, Winrock International וקרן הצדק של ארקנסו.
חדר הקריאה Lindley and Kaneaster Hodges Jr. Reading Room באוניברסיטת ארקנסו בפאייטוויל נקרא על שמו של הודג'ס ואשתו.
הוא היה דודה של ראש עיריית מיניאפוליס בטסי הודג'ס.
הודג'ס מת ממפרצת באבי העורקים בליטל רוק, ארקנסו, ב-23 במרץ 2022, בגיל 83.
הערות שוליים

1 2  "Former U.S. Sen. Kaneaster Hodges Jr. Of Newport dies at 83". 26 במרץ 2022. {{cite web}}:  (עזרה)
↑  "Hodges, Mrs. Kaneaster (Harryette Morrison), 1944-47 | ArchivesSpace at the University of Arkansas".
↑  Hodges, Jr (1960). "George Bernanos: A Twentieth Century Prophet". {{cite journal}}: Cite journal requires |journal= (עזרה)
↑  Bowden, Bill (26 במרץ 2022). "Former U.S. Sen. Kaneaster Hodges Jr. of Newport dies at 83". Arkansas Democrat-Gazette. נבדק ב-26 במרץ 2022. {{cite web}}:  (עזרה)
| --- | --- |
בקרת זהויות :  US Congress: H000675
ספריית נגע חמאדי

הבשורה על-פי תומאס
ספריית נגע חמאדי (בערבית: مخطوطات نجع حمادي) היא ספרייה בעיר נגע חמאדי שבמצרים ובה אוסף פפירוסים שנמצאו במקום בשנת 1945. מסמכים אלו מרחיבים על ההיסטוריה הידועה של ראשית הנצרות וכוללים את הבשורה על פי תומאס וכן כתבים גנוסטיים המרחיבים על האמונה בדואליזם תפיסתי ודתי, המדגיש את עקרון חלוקת העולם לשני יסודות מנוגדים: הטוב והרע, והשאיפה לגאולה רוחנית שתתרחש באמצעות ידיעה מיסטית, ולא בשל מעשים טובים.
בתרבות הפופולרית

הפפירוסים ותוכנם מוזכרים בספרו של פיליפ ק. דיק "ואליס". בנוסף, מוזכרים הפפירוסים ותוכנם גם בספרו של דן בראון "צופן דה וינצ'י".
בישראל פועלת מאז 2005 להקת רוק ששמה נאג' חמאדי, כאחת מצורות ההגייה של שם המקום.
שטפאן פוריש

| --- | --- |
צילום משנת 1940
צילום משנת 1940
 לידה:  9 במאי 1892 טטראנג, ברומנית טרלנג'ן, על יד ברשוב, בטרנסילבניה, ממלכת הונגריה במסגרת האימפריה האוסטרו-הונגרית, (כיום ברומניה) 
 הוצאה להורג:  1946 (בגיל 53 בערך) 
 מדינה:  רומניה, הונגריה 
 השכלה:  אוניברסיטת אטווש לוראנד (1914) 
 עיסוק:  עיתונאי, פעיל קומוניסטי
 מפלגה:  המפלגה הקומוניסטית הרומנית, המפלגה הקומוניסטית של הונגריה 
 
שטפאן פוריש (ברומנית: Ștefan Foriș;‏ 9 במאי 1892 - קיץ 1946) היה פעיל קומוניסטי הונגרי יליד טרנסילבניה שפעל בהונגריה וברומניה, עיתונאי ועורך עיתונים, מנהיג המפלגה הקומוניסטית הרומנית בשנים 1940 - 1944, שהודח בטענות שווא ומאוחר יותר נרצח בפקודת יריביו בהנהגת המפלגה. היה אקדמאי, בוגר פקולטה לפיזיקה ולמתמטיקה בבודפשט. היה צ'אנגואי במוצאו, מחבל ברסה
ביוגרפיה

פוריש נולד בשם אישטוואן פוריש, בכפר טרלונג'ן (Tărlungeni, בהונגרית - טטראנג Tatrang), באזור ברשוב (ארץ הברסה או בורצנלנד), אז באימפריה האוסטרו-הונגרית, להורים הונגרים: אישטוואן פוריש ו-אנה לבית קוצ'יש. ההורים היו מבוססים היטב והיו בעליו של מפעל לבנים ורעפים. פוריש סיים בית ספר יסודי בטרלונג'ן, תיכון מסחרי בברשוב ואת הפקולטה למתמטיקה ופיזיקה באוניברסיטת בודפשט. הוא לחם במסגרת הצבא האוסטרו-הונגרי במלחמת העולם הראשונה בדרגת סגן והמשיך במסגרת צבא הונגריה בעת המלחמה עם רומניה. ב-1919 חזר לברשוב, בעת הזאת ברומניה, וב-1920 הצטרף למפלגה הסוציאליסטית הרומנית ובהמשך הצטרף למפלגה הקומוניסטית הרומנית. פוריש דיבר הונגרית, רומנית, גרמנית וצרפתית וב-1923 עבר לבוקרשט שם עבד כעיתונאי וערך שני כתבי עת שמאלניים.
המפלגה הקומוניסטית נאסרה ברומניה ב-1924 וב-1927 נעצר פוריש ופתח בשביתת רעב שנמשכה 27 ימים עד ששוחרר בערבות משפחתו עד לפתיחתו משפטו בקלוז'. פוריש ברח לברית המועצות ובמשפט, ב-1928, נידון בהיעדרו לעשר שנות מאסר.
פוריש חי זמן מה במוסקבה ולאחר מכן עבר לברלין ולווינה. ב-1930 חזר לרומניה וריצה חלק מעונש המאסר בכליאה בין השנים 1931 - 1935. ב-1940, בתקופה בה חלק ממנהיגי המפלגה הקומוניסטית הרומנית היו בגלות מחוץ לרומניה ואחרים נכלאו, החליטו במוסקבה למנות את פוריש החופשי כמנהיג המפלגה הקומוניסטית ברומניה.
פוריש היה סטליניסט מסור ודקדקן מאוד במילוי תפקידו, תוך מילוי ההוראות שקיבל ממוסקבה. עם פתיחת המלחמה בין רומניה ובין ברית המועצות נותק פוריש ממנחיו ולא ידע מה לעשות. במהרה הסתכסך עם הקומוניסטים הרומנים הכלואים וגם עם חלק מהקומוניסטים הלא כלואים וסביבו היו רק חמישה תומכים, שקודמו על ידו לעמדות הבכירות, פילגשו העתידה להיות אשתו, ויקטוריה סרבו, חברו, רמוס קופלר ועוד שלושה צעירים.
במפלגה החלו לחשוד שפוריש הוא מלשין של סקוריטטה ואשם במעצרם וכליאתם של יוסיף קישינבסקי וקומוניסטים נוספים. לאחר שלוקרציו פטרשקנו ובהמשך גם אמיל בודנראש השתתפו במגעים חשאיים לתפיסת השלטון ברומניה, התחילו לדון גם בצורך לסלק את פוריש מתפקידו ולהחליפו. הנהגת הקומוניסטים הכלואים יזמה את הדחת פוריש ופטרשקנו ובודנראש, שיצאו לחופשי, השיגו את הסכמת הקומוניסטים החופשיים - עם הקומוניסטים הגולים לא היה קשר.
בודנראש נסע לטרגו ז'יו, שם היה גאורגיו-דז' כלוא, והשניים הצליחו להיפגש בבית החולים המקומי, שם תכננו את צעדיהם. בודנראש הגיע לפוריש עם מכתב מזויף, שהגיע כביכול ממוסקבה, ובו נדרש פוריש למסור את הנהגת המפלגה, את הכספים, הקודים וכתובות הבתים הבטוחים. בנוסף למכתב בודנראש נשא גם פטיש בחגורתו ואקדח בידו. פוריש נבהל, ציית, מסר כל מה שנדרש והובל למעצר חברים לבית בטוח שלא הכיר. חברי המפלגה בחרו במקומו בגאורגיו-דז'.
לאחר הפיכת 23 באוגוסט 1944 שוחרר פוריש והתחתן עם סרבו, אך כעבור זמן מה שוב עצרו אותו חבריו מהמפלגה והחזיקו בו במעצר חברים עד קיץ 1946. בקיץ 1946 הוצע לחסל אותו ומנהיגי המפלגה, כולל גאורגיו-דז', תאוהרי ג'אורג'סקו ואנה פאוקר נתנו הסכמתם לכך, אז הוא נלקח בכוח למרתף מסוים, שם גאורגה פינטיליה הכה בראשו במוט ברזל עד שמת וקבר אותו במקום. גאורגיו-דז' דווח על השלמת המשימה והזמין את הרוצח לארוחה. אשתו נעצרה ונשפטה למאסר ארוך. גופת אמו בת ה-70 נמצאה ערומה באחד הנחלים, אך נקבע שמתה מוות טבעי.
הרהביליטציה

לאחר מותו של גאורגיו-דז', ב-1968, המקרה נחקר ביסודיות ונקבע שפוריש לא נמצא אשם באף אחד מהחשדות, אך הדחתו הייתה מוצדקת. אשתו שוחררה וטוהרה מכל אשמה.
גופתו של פוריש נמצאה במרתף הבית בדרך אלכסנדרו מס .23   (Aleea Alexandru ) בבוקרשט, בניין ששימש בעבר את שרותי המודיעין הגרמניים (Abwehr), אחר כך  כמרכז המפלגה הקומוניסטית ומאוחר יותר כבית שגרירות פולין בבוקרשט.
לקריאה נוספת

ולדימיר טיסמניאנו, Stalinism pentru eternitate, היסטוריה פוליטית של הקומוניזם הרומני, הוצאת Humanitas, בוקרשט, 2014.
יחסי הולנד–צרפת

| יחסי הולנד–צרפת |
| --- | --- |
הולנד: צרפת


הולנד: צרפת
שטח (בקילומטר רבוע)
41,543: 643,801
אוכלוסייה
18,278,144: 66,591,382
תמ"ג (במיליוני דולרים)
1,118,125: 3,030,904
תמ"ג לנפש (בדולרים)
61,173: 45,515
משטר
מונרכיה חוקתית: רפובליקה נשיאותית למחצה ודמוקרטיה פרלמנטרית למחצה

בין ממלכת הולנד לבין צרפת מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי ובנאט"ו.